Sfree เป็นร้านไอศกรีมสไตล์ญี่ปุ่นที่น่าจะเหมาะกับสาวรักสุขภาพ ร้านนี้เขามี concept 'Healthy Dessert Cafe' เมนูส่วนใหญ่จึงหวานน้อย ไอศกรีมทำจากผลไม้ ขนมหวานใช้สารทดแทนน้ำตาล ส่วนเครื่องดื่มพวกชากาแฟนั้นมีปริมาณแคลอรีต่ำกว่าร้านทั่วไปมาก ซึ่งน่าจะตอบโจทย์คนรุ่นใหม่ที่หันมาใส่ใจสุขภาพมากขึ้น

วันนี้มีโอกาสแวะมาทาน Sfree สาขา Central Rama 9 ซึ่งเป็นสาขาที่เรามาบ่อยที่สุด ตัวร้านตั้งอยู่กลางลานชั้น 7 (ชั้นเดียวกันกับ B2S) บรรยากาศจึงค่อนข้างโปร่งสบาย แต่ไม่ค่อยเป็นส่วนตัวเท่าไหร่นักเพราะมีคนเดินผ่านไปมาอยู่ตลอด ที่นั่งในร้านมีอยู่พอประมาณ ไม่มากไปไม่น้อยไป มาทีไรก็มีโต๊ะให้นั่งตลอด 

เราชอบรสชาติของไอศกรีมและขนมร้านนี้เพราะไม่เลี่ยน พอทานคู่กันกับผลไม้ก็สดชื่นดี แถมแต่ละเมนูยังตกแต่งมาซะน่ารัก แต่บางอย่างก็เน้นรูปลักษณ์เกินไปจนทำให้ทานลำบาก ซึ่งนั่นไม่ใช่ปัญหาใหญ่เพราะถึงยังไงเราก็หาทางทานมันจนหมดอยู่ดี :)



